Tirsdag aften var der knivrøveri på Samsøgade i Aalborg. En 20-årig mand fik frarøvet sin taske, hvor der var en iPhone i, det oplyser Karsten Højrup Kristensen, vagtchef med Nordjyllands Politi. Røveren var maskeret og havde truet manden med en kniv. Han er 185 cm høj, bar en mørk North Face jakke med en hætte, blå jeans og Nike sko. Manden er nu efterlyst af politiet, og hvis nogle har set manden, bedes de kontakte politiet på 114.

Referat:
Politiet efterlyser mand efter et knivrøveri tirsdag aften i Aalborg.